Sergey Brin iku salah siji pendhiri Google. Dhèwèké gawé Google bareng karo Larry Page. Sergey Brin lair ing Moskow, 21 Agustus 1973. Dhèwèké wis ngerti komputer saka SD, dibimbing wong tuwa kang biyasa makarya nganggo komputer kang canggih ing omah lan kantor. Ibune Sergey Brin, Eugenia Brin iku ilmuwan ing Goddard Space Flight Center NASA. Bapaké Sergey Brin Michael Brin mulang Matematika ing University of Maryland. Ing umur 6 taun, Sergey Brin lan keluargané pindhah saka Uni Soviét mara Amérika. Kulawarga Brin tinggal ing Prince George’s County, Sergey sekolah ing Eleanor Roosevelt High School. Dhèwèké ndhaftar ing ‘’University of Maryland’’ ing kono dhèwèké sekolahé akselerasi lan ing umur 19 taun ing taun 1993 dhèwèké wis rampung pendhidhikan prasarjana. Dhèwèké ngelanjutaké kuliah sarjana ing kono. Sawisé lulus saka Maryland, Sergey ngelanjutaké ing Stanford University amarga dhèwèké olih béasiswa pascasarjana saka National Science Foundation njupuk Ilmu Komputer. Ing taun 1995 Sergey ketemu Larry Page. Ing Januari 1996 para mahasiswa lan staf pengajar jurusan komputer ing ‘’Stanford University’’ pindhah ing gedhong William Gates Computer Science sumbangan saka Microsoft.